armvectores/hy_wikipedia_2023 huggingface dataset:
Լորեն Սոկա

Լորեն Մարի Սոկա (անգլ.՝ Lauren Marie Socha, հունիսի 9, 1990(1990-06-09), Դերբի, Դերբիշիր, Անգլիա, Միացյալ Թագավորություն), անգլիացի դերասան։ «Վատ» հեռուստասերիալում խաղացած դերի համար արժանացել է «BAFTA» մրցանակի։


== Վաղ տարիներ ==
Ծնվել է 1990 թվականի հունիսի 9-ին Դերբի քաղաքում՝ Ռոբերտ Սոկայի և Քեթլին Լիոնսի ընտանիքում։ Լորենը ունի ավագ եղբայր՝ Մայքլ Սոկան, որը նույնպես դերասան է։ Սովորել է Սուրբ Բենեդիկտի դպրոցում, իսկ հետո՝ Բյորթոնի քոլեջում։ Զուգահեռաբար հաճախել է նաև երգի դասերի։ Տեղափոխվելով Նոթինգհեմ՝ Լորենը սկսել է հաճախել Յան Սմիթի դերասանական վարպետության դասընթացների։


== Կարիերա ==
15 տարեկանում նկարահանվել է Arctic Monkeys խմբի «When the Sun Goes Down» երգի երաժշտական տեսահոլովակում։ Տեսահոլովակը հիմնված է «Սրիկա» կարճամետրաժ ֆիլմի վրա։
2010 թվականի մայիսին Լորենը որպես Սամանտա Մորտոնի ռեժիսորական առաջնաելույթում («Չսիրվածը» ֆիլմ) երկրորդ պլանի լավագույն դերասանուհի առաջադրվել է «BAFTA» հեռուստամրցանակի։ 2011 թվականի մայիսին «Վատ» հեռուստասերիալում կատարած դերի համար որպես երկրորդ պլանի լավագույն դերասանուհի շահել է «BAFTA» հեռուստամրցանակը։
2011 թվականին Լորենը մասնակցել է BBC-ի «Off By Heart Shakespeare» ուսուցողական նախագծին, որտեղ խաղացել է «Ռոմեո և Ջուլիետ»-ի Ջուլիետի դերը։


== Անձնական կյանք ==
Լորենը ապրում է Դերբի քաղաքում։ Նա ունի երեք դաջվածք․ երեք աստղեր պարանոցին, ժապավեն մեջքին և աստղի սկզբնատառերը դաստակին։
2012 թվականի հունվարի 23-ին դերասանուհուն մեղադրանք է առաջադրվել ռասայական հարձակման համար, քանի որ նա Դերբի քաղաքի կենտրոնում 9 ժամ փաբում անցկացնելուց հետո վիրավորել է տաքսու վարորդ Սաքանդեր Իքբալին։ 2012 թվականի մայիսի 2-ին Լորենն ընդունել է իր մեղքը, և դատարանը նրան դատապարտել է 4 ամսվա ազատազրկման։
2016 թվականի ապրիլի 18-ին Լորենն ունեցել է աղջիկ՝ Ռինի Ռեյ Ռեյնսֆորդը։


== Ֆիլմագրություն ==


== Ծանոթագրություններ ==
Պատարա Գարեջվարի

Պատարա Գարեջվարի (վրաց.՝ პატარა გარეჯვარი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 660 մետր բարձրության վրա։ Շրջկենտրոն Գորիից հեռու է 12 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1483 մարդ։


== Ծանոթագրություններ ==
(9972) Մինորուոդա

(9972) Մինորուոդա (անգլ.՝ Minoruoda), աստերոիդ աստերոիդների հիմնական գոտում։ Հայտնաբերվել է 1993 թվականի մայիսի 26-ին Սատորու Օտոմոյի կողմից Կիյոսատոյում։
Միջին հեռավորությունը Արեգակից կազմում է 2,291863 ա. մ., առավելագույնը մոտենում է 1,8377 ա. մ. հեռավորության վրա և հեռանում 2,7461 ա. մ.։ Արեգակի շուրջ մեկ ամբողջական պտույտ է կատարում 1267,31 երկրային օրվա ընթացքում, իր ուղեծրով շարժվելով միջինում 0,284067 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,43° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9972) Մինորուոդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
AGS JH22

Բոլիդ AGS JH22, Ֆորմուլա 1-ի մրցումներին մասնակցած AGS թիմի մրցարշավային մեքենան, որը նախագծվել ու պատրաստվել է 1987 թվականի մրցարշավին մասնակցելու համար։ Ստեղծվել է նախորդ տարվա  JH21C մոդելի հիման վրա։


== Ծանոթագրություններ ==
Ballast der Republik

Ballast der Republik, գերմանական Die Toten Hosen խմբի տասնհինգերորդ ստուդիական ալբոմը, թողարկվել է 2012 թվականի մայիսի 4-ին։


== Երգացանկ ==
"Drei Kreuze (Dass Wir Hier Sind)" – 1:27
"Ballast der Republik" – 2:39
"Tage Wie Diese" – 4:28
"Traurig einen Sommer Lang" – 3:03
"Altes Fieber" – 3:30
"Zwei Drittel Liebe" – 3:32
"Europa" – 2:49
"Reiß Dich Los" – 2:54
"Drei Worte" – 3:39
"Schade, Wie Kann das Passieren?" – 3:40
"Draußen vor der Tür" – 3:03
"Das Ist der Moment" – 3:00
"Ein Guter Tag zum Fliegen" – 3:31
"Oberhausen" – 4:17
"Alles Hat Seinen Grund" – 3:38
"Vogelfrei" – 3:37


== Ձայնագրել են ==
Կամպինո – վոկալ
Անդրեաս վոն Հոլսթ – կիթառ
Միխաել Բրայթքոփֆ – կիթառ
Անդրեաս Մոյրեր – բաս-կիթառ
Ֆոմ Ռիչի – հարվածային
Թոմաս Շմիթց – թավջութակ
Կոնստանց Զաննենմյուլլեր – ջութակ
Ադրիան Բլեյեև – ջութակ
Իրինա Բայևա – վիոլա
Ռոջաս Յուլիմար

Յուլիմար Դել Վալլե Ռոջաս Ռոդրիգես, վենեսուելացի թեթև ատլետ, որը մասնագիտացած է եռացատկում, ունի նաև միջազգային մակարդակի ձեռքբերումներ բարձրացատկում և հեռացատկում։ 2016 թվականի Օլիմպիական խաղերի արծաթե մեդալակիր եռացատկորդ` 14,98 մ արդյունքով։ Այս մեդալը Վենեսուելայի համար առաջինն էր կանանց աթլետիկայի օլիմպիական խաղերում։ Նա 2020 թվականի Տոկիոյի օլիմպիական խաղերում համաշխարհային ռեկորդ է սահմանել։


== Կենսագրություն և կարիերա ==
Ներկայումս ապրում է Մադրիդում, որտեղ մարզվում է նախկին հեռացատկորդ Իվան Պեդրոսոյի ղեկավարությամբ։ Նրա կրտսեր քույրը ՝ Յերիլդա Սապատան, նույնպես թեթև ատլետ է, սկավառակի նետող։
Յուլիմարը 15,41 մ ցատկի (պատմության մեջ 2-րդ արդյունքը) և հեռացատկի նախկին ռեկորդակիրն է` 6,57 մ։ 2017 թվականին Յոհանմի Լուկեն Ռոջասից խլել է հեռացատկի երկրի ռեկորդը՝ նախկին նվաճումը գերազանցելով 1 սմ-ով։ 2020 թվականի Տոկիոյի օլիմպիական խաղերում Ռոջասը համաշխարհային ռեկորդ է սահմանել։


== Ծանոթագրություններ ==


== Արտաքին հղումներ ==
Յուլիմար Ռոջաս - անձնական էջը IAAF-ում(անգլ.)
Էլվին Ռեյ Ջոնս

Էլվին Ռեյ Ջոնս (անգլ.՝ Elvin Ray Jones, սեպտեմբերի 9, 1927(1927-09-09), Պոնտիակ, Միչիգան, ԱՄՆ - մայիսի 18, 2004(2004-05-18)[…], Էնգլվուդ, Բերգեն շրջան, Նյու Ջերսի, ԱՄՆ), ամերիկացի ջազային երաժիշտ, Ջոն Քոլթրեյնի կվարտետում հայտնի թմբկահար։


== Կենսագրություն ==
Էլվին Ջոնսը ծնվել է 1927 թվականին Միչիգան նահանգի Պոնտիակ քաղաքում և եղել է ընտանիքի տասը երեխաներից ամենափոքրը։ Նրա եղբայրները՝ Խենկն ու Տադը, եղել են հաջողակ ջազային երաժիշտներ, և նրանց ընտանիքում երաժշտությունը միշտ հարգի է եղել։ 13 տարեկանում Ջոնսը հաստատ որոշել էր դառնալ թմբկահար և օրական աշխատում էր մինչև 10 ժամ։ 
Ջոնսն իր կարիերիան սկսել է 1949 թվականից Դետրոյթ քաղաքում։ Շուտով սկսել է ելույթներ ունենալ այնպիսի երաժիշտների հետ, ինչպիսիք են Չառլի Պարկերը, Մայլս Դևիսը և Ուորդել Գրեյը։ 1955 թվականին Նյու Յորքում նա անհաջող փորձ է արել ընդունվելու Բենի Գուդմենի կոլեկտիվի երաժիշտների շարքերը, որից հետո միացել է Չարլզ Մինգուսի անսամբլին։ 1960 թվականին Ջոնսը սկսել է ելույթներ ունենալ Ջոն Քոլթրեյնի կվարտետում, որտեղ նվագել է մինչև 1966 թվականը։ Ճանաչված քառյակի կազմում  նա ձայնագրել է  մի շարք հայտնի ջազային ալբոմներ, մասնավորապես « A Love Supreme»-ն։ Կվարտետից հեռանալուց հետո Ջոնսը որոշ ժամանակ նվագել է Դյուկ Էլինգտոնի նվագախմբում, իսկ հետո ստեղծել է իր խումբը՝ «The Elvin Jones Jazz Machine»-ն։
Ջոնսը հարվածային գործիքներն օգտագործել է ոչ այնքան տակտի, որքան մենակատար գործիքների հետ միաժամանակյա հնչողություն  ստեղծելու  համար։ Նրա կատարումների տեխնիկան  ազդեցություն է ունեցել այնպիսի հարվածային գործիքներ նվագողների վրա, որպիսիք են Միտչ Միտչելը և Ջինջեր Բեյքերը։ Ջոնսը վախճանվել է 2004 թվականին 76 տարեկանում սրտի անբավարարությունից։


== Ծանոթագրություններ ==


== Արտաքին հղումներ ==
Elvin Jones Jazz Machine (անգլ.)
Дискография Элвина Джонса (անգլ.)
Elvin Jones на playdrums.ru
Մատչ Իգրա

Անվան այլ կիրառումների համար տե՛ս՝ Սպորտ (այլ կիրառումներ)Մատչ Իգրա (ռուս.՝ Матч! Игра) (նախկինում հայտնի էր 2012-2016 թթ․-ին՝ որպես Սպորտ (ռուս.՝ Спорт)), ռուսական պետական հեռուստաալիք՝ սպորտային ուղղվածությամբ։ Գտնվում է ՎԳՏՌԿ մեդիահոլդինգի կազմում։ Հեռուստաալիքը եթեր է հեռարձակվում 2011 թվականի ապրիլի 4-ի 12։00-ից։ 2015 թվականի հոկտեմբերին անցել է «Գազպրոմ-Մեդիա Հոլդինգ» ԲԲԸ վերահսկողության ներքո։ 2016 թվականի հունվարի 25-ին անունը փոխվեց Մատչ Իգրա։


== Պատկերանիշներ ==
Բլոնե

Բլոնե (լեհ.՝ Błonie, իդիշ՝ בלוינא - Bloyna, իվրիտ՝ בלוניה - Blonye), քաղաք Լեհաստանում, Մազովեցյան վոևոդության Արևմտավարշավյան պովյատում։ Տարածվում է Ռոկիտնիցա գետի ափին, Լեհաստանի մայրաքաղաք Վարշավայից 18 կիլոմետր դեպի արևմուտք։ Ունի գյուղաքաղաքային գմինայի կարգավիճակ։ Զբաղեցնում է 9,12 քառակուսի կիլոմետր տարածք։ 2004 թվականի տվյալներով բնակիչների թվաքանակը եղել է 12.191:
Լեհաստանի վիճակագրական գլխավոր ծառայության տվյալների համաձայն՝ 2017 թվականի դեկտեմբերի 31-ին բնկչության թվաքանակը եղել է 12 354, դրանից ուղիղ մեկ տարի առաջ՝ 12 371, 2014 թվականին՝ 12 479:


== Պատմություն ==
Բլոնեի ներկայիս տարածքում ու նրա շրջակայքում մարդիկ բնակություն են հաստատել դեռևս մեր թվականությունից առաջ։ Մ. թ. ա. 1-ին դարից մինչև մեր թվականության IV դարը այստեղ եղել է ծաղկող ու բարգավաճող մետաղաձուլական կենտրոն, որն իր տեսակի մեջ մեծությամբ երկրորդն էր Եվրոպայում։ Տարածքում հայտնաբերվել են նաև 8-րդ դարի բնակավայրի հետքեր։ 
Պատմական փաստաթղթերում Բլոնեն առաջին անգամ հիշատակվել է 11-րդ դարում։ 12-րդ դարում արդեն եղել է բավականին մեծ բնակավայր; 1257 թվականին Կոնրադ Երկրորդ Մազովիացի իշխանն այստեղ լեհական գոթիկայի ոճով կառուցել է եկեղեցի,որը պահպանվել է մինչև օրս, թեև բազմիցս վերակառուցվել է։ Բնակավայրին քաղաքի կարգավիճակ շնորհել է իշխան Վլադիսլավ Կրակովցին, 1338 թվականի մայիսի 2-ին։
1380 թվականին Բլոնեն ձեռք է բերել քաղաքային տարածք, դարձել Լեհական թագավորության քաղաքներից մեկը, 16-րդ դարի երկրորդ կեսից ներառվել Մազովեցյան վոևոդության Վարշավայի շրջանի մեջ։ Ռուսական տիրապետության շրջանում, մինչև 1917 թվականը, եղել է Ռուսական կայսրության լեհական թագավորության Վարշավայի նահանգի Կուտնոյի գավառի կազմում։ 1892 թվականին այստեղ է ծնվել լեհ հայտնի գեներալ Վլադիսլավ Անդերսը, որը եղել է Երկրորդ համաշխարհային պատերազմի տարիներին Եվրոպայում մարտնչած լեհական երկու բանակներից մեկի հրամանատարը։


== Երկրորդ համաշխարհային պատերազմի ժամանակ ==

Երկրորդ աշխարհամարտի հենց սկզբին, երբ նացիստական Գերմանիան ներխուժեց Լեհաստան, Leibstandarte SS Adolf Hitler-ի մի ջոկատ 1939 թվականի սեպտեմբերի 18-ին Բլոնեի արվարձաններում կոտորեց 50 քաղաքացիների (գլխավորապես հրեաների) (pl): Ֆաշիստական Գերմանիայի իշխանությունները 1940 թվականի դեկտեմբերին Բլոնեում հիմնեցին հրեական գետտո՝ նպատակադրվելով այնտեղ բանտարկել քաղաքի հրեա բնակչությանը և ենթակել ահաբեկման ու շահագործման։ Այդ գետտոն լուծարվեց 1941 թվականի փետրվարին, երբ այնտեղ դեռևս մնացած 2.100 հրեաներին հոլոքոստյան գնացքներով տեղափոխեցին Վարշավայի գետտո, որ ամենամեծն էր նացիստների գրաված Եվրոպայում (400,000 մարդ՝ ընդամենը 1,3 քառակուսի կիլոմետրի վրա կամ՝ 7,2 մարդ յուրաքանչյուր ոչ մեծ սենյակում)։ Երբ Լեհաստանն ազատագրվեց ֆաշիստական լծից, այլևս ոչ մի հրեական գետտո չէր մնացել։


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Քաղաքի պաշտոնական կայքէջը
Jewish Community in Błonie on Virtual Shtetl
Սալցանո

Սալցանո (իտալերեն՝ Salzano), կոմունա Իտալիայում, գտնվում է Վենետո մարզում՝ Վենետիկ գավառում։
Բնակչությունը կազմում է 11775 մարդ։ Խտությունը կազմում է 681 մարդ/կմ²։ Տարածքը գրավում է 17 կմ²։ Փոստային ինդեքս՝ 30030։ Հեռախոսային կոդ՝ 041։
(3892) Դեզսո

(3892) Դեզսո (անգլ.՝ Dezso), աստերոիդ աստերոիդների հիմնական գոտում։ Հայտնաբերվել է 1941 թվականի ապրիլի 19-ին Լիյսի Օտերմայի կողմից Տուրկուում։
Միջին հեռավորությունը Արեգակից կազմում է 2,605302 ա. մ., առավելագույնը մոտենում է 2,2387 ա. մ. հեռավորության վրա և հեռանում 2,9719 ա. մ.։ Արեգակի շուրջ մեկ ամբողջական պտույտ է կատարում 1535,98 երկրային օրվա ընթացքում, իր ուղեծրով շարժվելով միջինում 0,234378 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,76° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3892) Դեզսո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարի Բլեթուայթ

Մարի Բլեթուայթ (անգլ.՝ Mary Blathwayt, փետրվարի 1, 1879(1879-02-01), Worthing, Արևմտյան Սասեքս, Անգլիա, Մեծ Բրիտանիայի և Իռլանդիայի միացյալ թագավորություն - հունիսի 25, 1961(1961-06-25)), բրիտանացի ֆեմինիստ, սուֆրաժիստ և սոցիալական  բարեփոխումների հեղինակ։ Նա ապրում էր Սոմերսեթի  Eagle House-ում։ Տունը հայտնի էր նաև որպես սուֆրաժիստների հանգրվան, քանի որ այստեղ էին  գտնվում բողոքարարների 60 հուշատնկիները, որոնք ավերվեցին են 1960 թվականին։


== Վաղ կյանք ==
Մարի  Բլեթուայթը ծնվել է 1879 թվականի փետրվարի 1-ին, Վորթինգում, հայրը՝ գնդապետ Լինլի  Բլեթուայթ, ով ծառայում էր Հնդկաստանում իսկ մայրը՝ Էմիլի Բլեթուայթ, ով նաև նրա զարմուհին էր։
Թոշակի անցնելով՝ զինվորական Բլեթուայթն ընտանիքի հետ Հնդկաստանից  տեղափոխվում է Բաթիսթոնի արվարձաններում գտնվող Eagle House առանձնատուն։
Նրա ավագ եղբայր Ուիլյամը վերապատրաստվել է որպես էլեկտրատեխնիկ, իսկ մինչ Առաջին Աշխարհամարտին Անգլիա վերադառնալը՝ անգլերեն լեզու էր դասավանդում Գերմանիայում։ Մարիամը հաճախում էր ավագ դպրոց։


== Քարոզարշավ կանանց ընտրական իրավունքի համար ==

Բլեթուայթը մոր հետ հաճախ էր ներկա գտնվում  սուֆրաժիստների հավաքույթներին։ 1906 թվականի հուլիսին,  Բլեթուայթը երեք շիլինգ նվիրաբերեց Կանանց հասարակական և քաղաքական միությանը (WSPU)։ Հավաքներից մեկի ժամանակ Մարին հանդիպեց Էննի Քեննին և համաձայնեց օգնել  Քեննիին, Էլսի Հովուեյին, Կլարա Կոդին և Մերի Ֆիլիպսին՝ հավաքույթների համար տրամադրելով  առանձնատան տարածքը։ Կանանց իրավունքների պաշտպանման գործում  Բլեթուայթն ուներ ընտանիքի լիարժեք աջակցությունը։  Բլեթուայթի նշանավոր ընկերների դերն առանցքային եղավ նրա գործունեության մեջ։
Այնուամենայնիվ, երբ Վերա Ուենտվորթն ու Էլսի Հովեյը հարձակվեցին վարչապետի վրա, մեծ ազդեցություն կրեց նաև նրա ընտանիքը։ Նրա մայրը՝ Էմիլին, դադարեցրեց միության անդամակցությունը, իսկ հայրը՝ Լինլին, բողոքի նամակներ գրեց Քրիստաբել Պանկհուրստին, Հովեյին և Ուենթվորթին։ Պանկհուրստին հայտնեցին, որ Հովեյը և Ուենտվորթը չեն կարող կրկին այցելել իրենց տուն։ Վենթվորթը նրանց երկար պատասխան տվեց ՝ ափսոսանք հայտնելով իրենց արձագանքի համար, բայց նշելով, որ «եթե պարոն Ասվիտը շարունակի իր գործունեությունը, նրանք նորից կհետապնդեն նրան»։


== Մահ և ժառանգություն ==
WSPU- ից իր կենսաթոշակի անցնելուց հետո,  Բլեթուայթն իր ընտանիքի հետ հանգիստ կյանքով ապրեց Eagle House-ում  մինչև իր մահը՝ 1961 թվականի հունիսի 25-ին։  Eagle House-ում տնկված վաթսուն ծառերը հանվել էին՝ տան տեսքը ձևափոխելու նպատակով։ Ոչնչացված հուշատնկիները փոխարինվեցին նորերով։
Բլեթուայթի օրագիրը բացահայտում է, որ նա հավանաբար սիրավեպ է ունեցել Քրիստաբել Պանկհուրստի հետ նախքան նրա հարաբերությունները   Էնի Քեննի հետ։ Բլեթույթը խանդում էր Քեննիին և տեսարաններ  սարքում   Eagle House-ում։ 1961 թվականին, Տեղական կառավարման  մարմինը շրջանցեց  առարկությունները և թույլ տվեց, որ այգիները ձևափոխվեն։ Առանձնատունը պահպանվել է, բայց դրա պարունակությունը աճուրդի է հանվել, և այն իր մեջ ներառում էր Բոիդիցեայի կրծքանշանը, որը Էնի Քեննին տվել է Մարի  Բլեթուայթին։ Այգին ավելի մեծ ուշադրության արժանացավ, քան տունը, քանի որ այնտեղ էին գտնվում սուֆրաժիստների տնկած ծառերը։


== Ծանոթագրություններ ==


== Արտաքին հղումներ ==
Read Mary Blathwayt's diaries at the National Archives.
View an (out of copyright) picture of Mary Blathwayt, Emily Blathwayt and Annie Kenney at Pankhurst Pond in 1910.
Առնվորա

Առնվորա, գետակ Ղարաբաղում։ Հոսում է Գյուլիստանի մելիքության տարածքով։ Հնարավոր չէ իմանալ, թե ինչպես է հիմա կոչվում։ Արդյոք նույնը չէ Աղսուի հե՞տ։


== Ծանոթագրություններ ==
Դավիթ Սեդրակյան (այլ կիրառումներ)

Դավիթ Սեդրակյան անուն-ազգանունը կարող է վերաբերել հետևյալ հայերին.

Դավիթ Մհերի Սեդրակյան - հայ ֆիզիկոս, ՀՀ ԳԱԱ ակադեմիկոս։
Դավիթ Մհերի Սեդրակյան - ՀՀ պետական գործիչ, ՀՀ Կառավարությանն առընթեր անշարժ գույքի կադաստրի պետական կոմիտեի նախագահի տեղակալ։
Սալկին

Սալկին (արաբ․՝ سلقين‎‎), քաղաք Սիրիայի Արաբական Հանրապետության հյուսիսարևմտյան մասում՝ Իդլիբի մարզում։ Հարեմի գավառի համանուն շրջանի վարչական կենտրոնն է։ Ունի 23700 բնակչություն։


== Աշխարհագրություն ==
Քաղաքը տեղակայված է մարզի հյուսիսարևմտյան հատվածում՝ ՝ Թուրքիայի հետ սահմանին մոտ։ Ծովի մակարդակից բարձրությունը կազմում է 459 մ։
Սալկինը գտնվում է մարզի վարչական կենտրոն Իդլիբ քաղաքից մոտ 26 կմ դեպի հյուսիս-արևմուտք և երկրի մայրաքաղաք Դամասկոսից 287 կմ դեպի հյուսիս։
Սալկինը շրջապատված է ձիթապտղի ու այլ մրգատու ծառերով։ Այգիներից ու բանջարանոցներից ստացված բերքն արտահանվում է։ Սալկինում շատ են աղբյուրները։


== Բնակչություն ==
Բնակչության հիմնական մասը կազմում են սուննի մուսուլմանները, սակայն կա նաև ալավիտների ոչ մեծ համայնք։
2004 թվականի մարդահամարի տվյալներով՝ քաղաքի բնակչությունը կազմում է 23 700 մարդ։


== Պատմություն ==
Սալկինը միջնադարյան պատմիչ Իզ ալ-Դին իբն Շադեդ ալ-Հալաբիի կողմից հիշատակվում է որպես Հալեպի նահանգի 22 լքված կամ ավերված ամրոցներից մեկը, որ ավերվել է 13-րդ դարի վերջում, երբ մոնղոլներն արշավել են Սիրիա։ Այդ ժամանակ տարածաշրջանում իշխանությունն անցնում է մամլուքներին, ովքեր այդպես էլ չեն վերանորոգում Սալկինում գտնվող ամրոցը։
Սիրիայի քաղաքացիական պատերաազմի ժամանակ՝ 2012 թվականի նոյեմբերին, ապստամբները գրավում են քաղաքը։ Այնուամենայնիվ, 2013 թվականի հունվարին տեղի ունեցած ընտրություների ժամանակ Սալկինի բնակչության 70 %-ը սատարեց նախագահ Բաշար ալ-Ասադին, ինչը լարվածություն առաջացրեց հակառակորդ ուժերի միջև, բայց լուրջ բախումներ տեղի չունեցան։


== Ծանոթագրություններ ==
Վելիկայա Բաբկա

Վելիկայա Բաբկա (ուկրաիներեն՝ Велика Бабка), գյուղ Ուկրաինայի Խարկովի մարզի Չուգուևի շրջանում։ Հիմնադրվել է 1674 թվականին։
2001 թվականի տվյալներով Վելիկայա Բաբկա գյուղում բնակվում էր 700 մարդ։ Բնակավայրը զբաղեցնում է 3,7 կմ² տարածք։ Բնակչության խտությունը կազմում էր 189,19 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բոլշոյ Բաբինսկի

Բոլշոյ Բաբինսկի (ռուս.՝ Большой Бабинский), խուտոր Ռուսաստանի Վոլգոգրադի մարզի Ալեկսեևսկի շրջանի կազմում։
Բնակչությունը վերջին գրանցված տվյալներով կազմում էր 340 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եկատերինինսկոե (այլ կիրառումներ)

Եկատերինինսկոե, կարող է վերաբերել՝

Եկատերինինսկոե - գյուղ Ռուսաստանի Լիպեցկի մարզի Ելեցկի շրջանի կազմում։
Եկատերինինսկոե - գյուղ Ռուսաստանի Օմսկի մարզի Տարսկի շրջանի կազմում։
Գլենի ամրոց

Գլենի ամրոց (էստ․՝ Glehni loss, գերմ.՝ Hohenhaupt), կալվածք Նիմմե բլրի լանջին՝ Տալլինի շրջանում։ Նախկինում անվանվել է «Մուստամյաե դաստակերտ», պատկանել է Կեյլա ծխին։


== Պատմություն ==
Դաստակերտը հիմնադրվել է 1886 թ. Նիկոլայ ֆոն Գլենի կողմից, ով ինքն է անձամբ նախագծել այն։ Շինությունը կառուցվել է Գլենի հողերի հյուսիսային սահմանի մոտ որպես նոր բնակարան։
Ամրոցը շրջապատված է այգով ու մի քանի շինություններով, որոնցից են արմավենի-տնակը (1900–1910), աստղադիտարանը, Կալևիպոեգի (1908) ու Կոկորդիլոսի (1908) արձանները։ Սրանք բոլորը նույնպես նախագծվել են Գլենի կողմից։
1918 թ. Գլենն արտագաղթում է Գերմանիա, ինչից հետո ամրոցը լքվել է ու թալանվել։ Ամրոցի վերակառուցումն սկսվել է 1960-ական թթ. և ավարտվել 1977 թ. մարտի 24-ին deepzone0.ttu.ee Archived 2012-07-08 at Archive.is։ Ներկայումս Գլենի ամրոցը պատկանում է Տալլինի ճարտարագիտական համալսարանին։
«Բասկերվիլների շունը» խորհրդային ֆիլմում Գլենի ամրոցը ներկայացվել է որպես Բասկերվիլ-հոլ։


== Պատկերասրահ ==

		
		
		
		
		


== Ծանոթագրություններ ==
Ագնո

Ագնո (ֆր.՝ Haguenau), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2014 թվականի դրությամբ կազմում է 34761 մարդ, բնակչության խտությունը` 190.38 մարդ/կմ²։ Բնակավայրը զբաղեցնում է 182.59 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 27 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 23115 աշխատունակ (15-64 տարեկան) բնակիչ, որոնցից ակտիվ էին 17366-ը, իսկ ոչ ակտիվները` 5749։ Ակտիվության ցուցանիշը կազմում է 75,1 %։ 17366 աշխատունակ մարդկանցից աշխատել է 15430 անձ (8466 տղամարդ և 6964 կին)։ Գործազուրկ են եղել 1936 անձ (924 տղամարդ և 1012 կին)։ 5749 անաշխատունակներից 1931-ը եղել են աշակերտներ կամ ուսանողներ, 1659-ը` թոշակառուներ, իսկ 2159-ը չեն աշխատել տարբեր պատճառներով։

Ագնո - Haguenau
		
		
		
		
		
		
		
		
		
		
		
		


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սուդանկա (գյուղ, Պերվոմայսկի շրջան)

Սուդանկա (ուկրաիներեն՝ Суданка), գյուղ Ուկրաինայի Խարկովի մարզի Պերվոմայսկի շրջանում։ Հիմնադրվել է 1925 թվականին։
2001 թվականի տվյալներով Սուդանկա գյուղում բնակվում էր 457 մարդ։ Բնակավայրը զբաղեցնում է 0,656 կմ² տարածք։ Բնակչության խտությունը կազմում էր 696,65 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իրարա

Իրարա  (պորտ.՝ Irará), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բարիա մարզում։ Մտնում է Ֆեյրա դի Սանտանա գավառի կազմի մեջ։ Բնակչությունը կազմում է 26 107 մարդ՝ 2006 թվականի տվյալներով։ Գրավում է 239,659 կմ2 տարածք։ Բնակչության խտությունը՝ 108,9 մարդ/կմ²։


== Պատմություն ==
Քաղաքը հիմնադրվոլ է 1842 թվականի մայիսի 27-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 48.564.798,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.891,67 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,647 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Կլիման արևադարձային է։
Դիաբազ

Դիաբազ, հրաբխային ապար։ Քիմիական և միներալային կազմով նման է բազալտին։ Կառուցվածքը մանրահատիկ բյուրեղային է, գույնը՝ մուգ մոխրագույնից կանաչավուն սև։ Դիաբազի զանգվածներն առաջացնում են մինչև 200 մ հզորության դայքեր և այլ մարմիններ։ Հայաստանում տարածված է Ալավերդու, Շամլուղի, Քաջարանի պղնձի հանքավայրերում։ Օգտագործվում է շինարարության և կաղապարային քարաձուլման մեջ։
Նայլա Մոավադ

Նայլա Մոավադ (արաբ․՝ الرئيسة نايلة معوض‎‎, հուլիսի 3, 1940(1940-07-03), Բիշարի, Շապթին (Լիբանան), Լիբանան), լիբանանցի քաղաքական գործիչ։ Լիբանանից դուրս հայտնի է որպես 1989 թվականի նոյեմբերի 22-ին սպանված Լիբանանի նախկին նախագահ Ռենե Մոավադի այրի։ 1991 թվականից Նայլա Մոավադը խորհրդարանի անդամ է, վերընտրվել է 2005 թվականի հունիսին և նույն թվականի հուլիսի 19-ին նշանակվել Սոցիալական հարցերի նախարար։


== Կենսագրություն ==
Նայլա Մոավադը ծնվել է Լիբանանի Բիշարի քաղաքում՝ ագիբ Իսա Էլ-Խուրիի և Էվելին Ռոչի ընտանիքում։ Նրա հայրը սերում էր նշանավոր մարոնիկական քրիստոնյա ընտանիքից և Լիբանանի հետխորհրդային անկախության առաջին նախագահ Բիշարա Էլ Խուրիի ազգականն էր։ Նա կրթվել է կաթոլիկ École des Franciscaines Mission դպրոցում, հետագայում ավարտել է Սենտ Ջոզեֆի համալսարանի ֆրանսիական գրականության և պատմության բաժինը՝ ստանալով բակալավրի աստիճան։ Անգլերեն ուսանել է Միացյալ Թագավորության Քեմբրիջի համալսարանում։
1962-1965 թվականներին Մոավադը «L'Orient» թերթում աշխատել է որպես լրագրող։ 1965 թվականին ամուսնացել է Ռենե Մոավադի հետ՝ հարուցելով շատերի զարմանքը, քանի որ նա հակառակորդ կլանի հետևորդ էր և Նայլայից մեծ էր 15 տարով։ Չնայած տարիքային տարբերությանն ու ընտանեկան ավանդական հակասությանը՝ հաջողված ամուսնություն էր, և զույգն ուներցավ երկու երեխա։ Ռիման ավարտել է Հարվարդի համալսարանի իրավագիտության բաժինը, Մայքլը՝ նույնպես իրավաբան է, ավարտել է Սորբոնի համալսարանը։
Սպանված ամուսնու ժառանգությունը շարունակելու համար Մոավադը 1990 թվականին հիմնադրել է Ռենե Մոավադ հիմանդրամը, որը Լիբանանում և արաբական աշխարհում իր գործունեությունն իրականացնում է սոցիալական արդարության և տնտեսական զարգացման բնագավառներում։ 1994 թվականից Նայլա Մոավադը Ժողովրդավարության հետազոտության և ուսումնառության կենտրոնի նախագահն է։


== Խորհրդարանական գործունեություն ==
1991 թվականին Մոավադը դարձել է Ազգային ժողովի անդամ՝ ներկայացնելով Լիբանանի հյուսիսում գտնվող Զգարտա-Տրիպոլի ընտրատարածքը։ Պաշտոնավարել է խորհրդարանական տարբեր հանձնաժողովներում (ֆինանսական, երեխաների իրավունքների, կրթության) պայքարել է կանանց և երեխաների իրավունքների համար, ընդդիմացել քաղաքական կոռուպցիային։ Հանդիսանում է քրիստոնյա խորհրդարանականների Qornet Shehwan Gathering (որը դեմ է արտահայտվում Սիրիայում ռազմական իրադրության համար) կոալիցիայի ականավոր անդամ և շարունակում է պայքարել ժամանակակից, ժողովրդավարական պետություն կառուցելու համար։ Նա նաև Սիրիայի կառավարությանը դեմ հանդես եկող քրիստոնյա և մուսուլման խորհրդարանականներից կազմված Ժողովրդավարական ֆորումի անդամ է։ Ներգրավված է նաև բազմակուսակցական խորհրդարանական բլոկ համարվող Ազգային ճակատում, որն աշխատում է քաղաքական բարեփոխումների համար։ 2005 թվականի մայիս-հունիս ամիսներին կայացած ընդհանուր ընտրություններում Նայլա Մոավադը պահպանել է իր տեղը խորհրդարանում։
2004 թվականին Մոավադը հայտարարել է այդ տարի կայանալիք նախագահական ընտրություններում իր թեկնածությունն առաջադրելու մասին։ Սակայն ընտրությունները հետաձգվել են մինչև 2007 թվական։
Մոավադի որդին՝ Մայքլը, 2006 թվականին ստեղծել է «Անկախության շարժում» նոր քաղաքական կուսակցությունը։


== Ծանոթագրություններ ==
Վլադիմիր Ալեքսի-Մեսխիշվիլի

Վլադիմիր (Լադո) Ալեքսի-Մեսխիշվիլի (վրաց.՝ ვლადიმერ [ლადო] ალექსი-მესხიშვილი, սեպտեմբերի 15, 1915(1915-09-15) - հունիսի 21, 1978(1978-06-21)), խորհրդային շրջանի մրցանակակիր վրացի ճարտարապետ։


== Կենսագրություն ==
Վլադիմիր Ալեքսի-Մեսխիշվիլին ծնվել է Թիֆլիսում, իրավաբան, քաղաքական գործիչ Շալվա Ալեքսի-Մեսխիշվիլու ընտանիքում։ Նրա պապը՝ Լադո Ալեքսի-Մեսխիշվիլին, եղել է թատրոնի դերասան։ Վլադիմիրն ամուսնացել է երկու անգամ։ Երկրորդ կինը ռեժիսոր Լանա Ղողոբերիձեն է (1958)։ Ունեցել է չորս երեխա, այդ թվում ԱՄՆ-ում բնակվող դիզայներ Գոգի Ալեքսի-Մեսխիշվիլին։

1939 թվականին ավարտել է Վրաստանի արդյունաբերական ինստիտուտը։ 1955 թվականից դասավանդել է Վրաստանի տեխնիկական համալսարանում։
Ալեքսի-Մեսխիշվիլու կառուցած շենքերից են՝

Ծղալտուբոյում «Իմերեթի» առողջարանը (համահեղինակ՝ Լ. Ջանելիձե, 1948–1957)
Առանձնատներ Ծղալտուբոյում (1956–1962)
Թբիլիսիի մարզապալատը (համահեղինակ՝ ճարտարապետ Ի. Կասրաձե և ինժեներ՝ Դ. Կաջարիա, 1961)
«Իորի» ռեստորանը Թբիլիսիի ջրամբարի մոտ (1962)
Կառավարության հանգստյան տների համալիրը Պիցունդայում (1962)
Վրաստանի ագրարային համալսարանը (Գ. Գաբաշվիլիի հետ, 1967)
Թբիլիսիի մետրոյի «Ազատության հրապարակ» կայարանը (1967)
Թբիլիսիի շախմատի պալատը (Գ, Գուդուշաուրիի հետ, 1974)


== Ծանոթագրություններ ==
Պորտու Ալեգրիի գավառ

Պորտու Ալեգրիի գավառ (պորտ.՝ Microrregião de Porto Alegre), գավառ Բրազիլիայում, մտնում է Ռիու Գրանդու դու Սուլ նահանգի մեջ։ Մի մաս է կազմում Սեարա նահանգի հյուսիսարևմտյան մարզը։ Բնակչությունը կազմում է 3 754 096 մարդ, ըստ 2005 թվականի տվյալների։ Տարածքը կազմում է 5588,724 կմ2։ Բնակչության խտությունը՝ 665,2 մարդ/կմ²։


== Վիճակագրություն ==
Համախառն ներքին արտադրանքը կազմել է 41 570 947 317,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 11 500,41 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,829։


== Գավառի կազմ ==
Գավառի կազմի մեջ են մտնում հետևյալ մունիցիպալիտետները.

Ալվորադա
Արարիկա
Կաշուեյրինյա
Կամպու Բոն
Կանոաս
Էլդորադու դու Սուլ
Էստեյու
Էստանսիյա Վելյա
Գլորինյա
Գրավատաի
Գուաիբա
Մարիանա Պիմենտել
Նովա Արտս
Նովա Սանտա Ռիտա
Նովու Ամբուրգու
Պարոբե
ՊՊորտու Ալեգրի
Սապիրանգա
Սապուկայա դու Սուլ
Սերտան Սանտանա
Սան Լեոպոլդու
Վիաման
Լուկաշկին Յար

Լուկաշկին Յար (ռուս.՝ Лукашкин Яр), գյուղ Ռուսաստանի, Տոմսկի մարզի Ալեկսանդրովսկի շրջանի կազմում։
Բնակչությունը 2012 թվականին գրանցված տվյալներով կազմում էր 401 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռուբեն Գրիգորյան (ջութակահար)

Անվան այլ կիրառումների համար տե՛ս՝ Ռուբեն Գրիգորյան (այլ կիրառումներ)Ռուբեն Լևոնի Գրիգորյան (հոկտեմբերի 23, 1915(1915-10-23), Թիֆլիս, Ռուսական կայսրություն - մարտի 28, 1991(1991-03-28), Բոստոն, ԱՄՆ), հայ ջութակահար, կոմպոզիտոր, դիրիժոր։


== Կենսագրություն ==
Երաժշտական կրթությունն ստացել է Թեհրանի կոնսերվատորիայում (ջութակի դասարան), Փարիզի Նորմալ երաժշտական դպրոցում (Ա․ Տոնեգերի կոմպոզիցիայի դասարան) և կոնսերվատորիայում (դիրիժորություն)։ 1946-1951 թվականներին դասավանդել է Թեհրանի կոնսերվատորիայում (ջութակ), 1948-1951 թվականներին՝ սիմֆոնիկ նվագախմբի դիրիժոր և կոնսերվատորիայի տնօրեն։ 1952 թվականից բնակվել է Բոստոնում։
Կազմել է Կոմիտասի անվան կվարտետ, ղեկավարել (1955 թվականից) տեղի «Կոմիտասյան երգչախմբային ընկերությունը», կազմակերպում և ղեկավարում է (1952 թվականից) հայ սիմֆոնիկ երաժշտության համերգներ՝ ընդգրկելով հայ կոմպոզիտորների տարբեր ժանրերի երկեր։ Ստեղծագործություններից են՝ «Հայկական ռեքվիեմ»-ը, «Նաիրի», «Տատրագոմի հարսը» սիմֆոնիկ պոեմները, իրանական սյուիտը, լարային կվարտետներ, սիմֆոնիա, «Շողոքորթը» օպերետը։ Կատարել է հայկական ժողովրդական երգերի և միջնադարյան տաղերի մշակումներ, հավաքել և հրապարակել է իրանական ժողովրդական երգեր։ 1970 և 1972 թվականներին համերգներ է տվել Երևանում։
Ջեյմս Հևն

Ջեյմս Հևն Վոիթ (անգլ.՝ James Haven Voight, մայիսի 11, 1973(1973-05-11), Լոս Անջելես, Կալիֆոռնիա, ԱՄՆ), ամերիկացի դերասան և պրոդյուսեր։ 
Դերասաններ Ջոն Վոիթի և Մարշելինա Բերտրանդի որդին է, Անջելինա Ջոլիի ավագ եղբայրը։


== Մանկություն ==
Ջեյմս Հևնը ծնվել է Կալիֆոռնիա, Լոս Անջելես քաղաքում, 1973 թվական, նա դերասաններ Ջոն Վոիթ և Մարշելինա Բերտրանդի որդին է։ Նրա փոքր քույրը Անժելինա Ջոլին է, ով նույնպես դերասանուհի է։ Նրա հորեղբայրներն են՝ երգիչ-երգահան Չիպ Թեյլուրն է և երկրաբան, հրաբխագետ Բարրի Վոթեթ։ Հոր կողմից, Հևնը գերմանական և սլովանական ծագում ունի, իսկ մոր կողմից՝ ֆրանսիական, կանադական, հոլանդական, լեհական և գերմանական ծագում։ Ծնողների բաժանումից հետո (1976 թվական) Հևնը և իր քույրը մնացել են մոր մոտ։ Մայրը նրանց հետ տեղափոխվել է Նյու Յորք, թողնելով դերասանի կարիերան։ 10 տարի հետո, 13 տարեկան հասակում ընտանիքը տեղափոխվեց Լոս Անջելես, որտեղ նա ընդունվեց Բևեռլի Հիլզի ավագ դպրոց։ Ավարտելուց հետո ընդունվել է ԱՄՆ-ի կինո-հեռուստատեսության դպրոց։ Մինչ Հարավային Կալիֆոռնիայի համալսարանում էր, նա ստացել է Ջորջ Լուկասի մրցանակը` որտեղ նա նկարահանվել է գլխավոր դերում իր քրոջ հետ։


== Կարիերա ==
Հևնը սկսեց իր պրոֆեսիոնալ կարիերան 1998 թվականին։ Նա փոքր դերեր ուներ այն կինոներում որտեղ իր քույր ՝  Անջելինա Ջոլին, մասնակցություն ուներ․ «Ջիա» (1998), «Դժոխքի խոհանոց» (1998), «Գայթակղություն» (2001)։ Նա նաև հայտնվեց Monster's Ball-ում (2001), որը նկարահանեց իր քրոջ հետագայում ամուսնու՝ Բիլյե Բոբ Թորնթոնին, կողմից։ Նա հանդես եկավ CSI-ի 2004 թվականի Դրվագում. «Հանցագործության տեսարան» և «Խաղը» 2007 թվականի դրվագը։
2005 թվականին Հևնը վավերագրական Trudell-ի գործադիր պրոդյուսեր էր, որը պատմում է Սանտի Սյուզի երաժիշտ և ակտիվիստ Ջոն Թրուդելի կյանքի և աշխատանքի մասին։ Trudell-ը Սինետնի միջազգային կինոփառատոնում արժանացել է հատուկ ժյուրիի մրցանակին։ 2011 թվականին նա որպես պրոդյուսեր հանդես է եկել «Մեր Մարիամը» կարճ կատակերգական ֆիլմում։
2006 թվականից Հևնը եղել է արվեստի գործադիր տնօրեն, որը Լոս Անջելեսում անցկացվող փառատոնում էր և կարևորում էր մարդու իրավունքների, կենդանիների իրավունքները և միջավայրի խնդիրների մասին ֆիլմերը
։


== Անձնական կյանքի ==
Ինչպես իր քույրը, Հևնը մի քանի տարի հեռու է եղել իր հորից, որի ընթացքում նա իրավաբանորեն հրաժարվել է Վոիթ ազգանունից։ 2007 թվական հունվարի 27-ին ձվարանի քաղցկեղից մահացած մոր մահվանից հետո, նա հաշտվել է հոր հետ վեց տարի հեռու լինելուց հետո։ Հետագայում Հևնը կրկին դարձավ քրիստոնյա։


== Ֆիլմերը ==


== Արտաքին հղումներ ==
Ջեյմս Հևն Internet Movie Database կայքում
Artivist, կազմակերպություն Հևնի հովանավորմամբ


== Ծանոթագրություններ ==
Ալկի (ամրոց)

Ալկի (նաև՝ Ալկեքար, Էլակուշ, Էլք, Տմորիք, Տմորիկ, Տմորիս, Բոհտան), ամրոց Մեծ Հայքի Կորճայք աշխարհի Վերին Կորդրիք գավառում՝ Տմորիքում, Վանա լճից հարավ, Տիգրիսի վտակներից մեկի ձախ ափին, Վան քաղաքից մոտ 90 կմ հարավ-արևմուտք։


== Պատմություն ==
Ըստ ասուրա-բաբելական արձանագրությունների անվանվում էր Էլակուշ։ Ստրաբոնը հիշատակում է Σἁταλχα ձևով, որը հավանաբար առաջացել է հայերեն «Շատ-Ալկի» ձևից։ Վարդան Արևելցու «Աշխարհացույց»-ում կոչվում է Ալկէքար։ Ըստ Մովսես Խորենացու՝ ամրոցը կառուցվել է Մեծ Հայքի արքա Արտաշես Ա-ի դայակ Սմբատ Բագրատունու կողմից՝ ի հիշատակ իր Ալիկա կնոջ, որի անունով էլ կոչել է այն։


== Տեղադրություն ==
Ալկին համապատասխանում է այժմյան Էլք ամրոցին։ Որոշ ուսումնասիրողներ այն տեղադրում են Տմորիք (Տմորիս) ամրոցի մոտերքում, որոշները այն ուղղակի նույնացնում են այդ ամրոցի, կամ Բոհտան բերդի հետ։ 


== Ծանոթագրություններ ==
Աստերոիդների ցանկ (165101-165200)

Աստերոիդների ցանկ (165001-165100)  • Աստերոիդների ցանկ  • Աստերոիդների ցանկ (165201-165300)
 Աստերոիդների ցանկ (165001-165100)  • Աստերոիդների ցանկ  • Աստերոիդների ցանկ (165201-165300)
Վաիվեռե

Վաիվեռե (էստ․՝ Vaivere), գյուղ Էստոնիայի Սաարեմաա նահանգի Կաառմա շրջանում։
2011 թվականի տվյալներով գյուղում բնակվում էր 102 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բեգուն

Բեգուն (ուկրաիներեն՝ Бігунь), գյուղ Ուկրաինայի Ժիտոմիրի մարզի Օվրուչի շրջանում։ Հիմնադրվել է 1695 թվականին։
2001 թվականի տվյալներով Բեգուն գյուղում բնակվում էր 1 614 մարդ։ Բնակավայրը զբաղեցնում է 5482 կմ² տարածք։ Բնակչության խտությունը կազմում էր 294,42 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովոսերգեևկա (այլ կիրառումներ)

Նովոսերգեևկա, կարող է վերաբերել՝

Նովոսերգեևկա - գյուղ, Ուկրաինայի Դոնեցկի մարզի Ալեքսանդրովիում
Նովոսերգեևկա - գյուղ, Ուկրաինայի Դոնեցկի մարզի Կրասնոարմեյսկիում
Նովոսերգեևկա - գյուղ, Ուկրաինայի Խարկովի մարզի Բորովի շրջանում
Նովոսերգեևկա - գյուղ, Ուկրաինայի Նիկոլաևի մարզի Բաշտանկայի շրջանում
Նովոսերգեևկա - գյուղ, Ուկրաինայի Նիկոլաևի մարզի Բերեզնեգովատոեի շրջանում
Ադամախնձոր

Ադամախնձորը գտնվում է պարանոցի դիմային հատվածում, այն իրականում վահանաճառի դուրս ցցված մասն է, որը ավելի լավ է արտահայտված տղամարդկանց մոտ։


== Կառուցվածք ==
Ադամախնձորի կառուցվածքը արտաքինից նման է փոքրիկ գնդի, որը գտնվում է  մաշկի տակ։ Այն սովորաբար ավելի մեծ է  և վառ է արտահայտված տղամարդկանց մոտ։ Կանանց մոտ այն տեսանելին չէ։


=== Սեռով պայմանավորված տարբերություններ ===
Ադամախնձորի առկայությունը հիմնականում վերագրվում է հասուն տղամարդկանց, քանի որ սեռական հասունացման ժամանակ ադամախնձորի չափսերը մեծանում են և այն դառնում է նկատելի։ Ադամախնձորի զարգացումը համարվում է տղամարդու օրգանիզմին հատուկ երկրորդական սեռական հատկանիշ և պայմանավորված է  հորմոնալ ակտիվությամբ։


== Գործառույթներ ==
Ադամախնձորը իրեն կազմող վահանաճառի հետ միասին օգնում է պաշտպանել կոկորդի դիմային հատվածը և պատերը, որի կազմի մեջ են մտնում նաև ձայնալարերը (դրանք գտնվում են կոկորդի հետևում)։
Ադամախնձորի հաջորդ գործառույթը կապված է ձայնի խորացման հետ։ Պատանեկության շրջանում կոկորդը և վահանաճառը միասին են աճում։ Հետևաբար, ադամախնձորը չափերով մեծանում է հիմնականում տղամարդկանց մոտ։ Դրանք միասին ձայնային ապարատում ստեղծում են մեծ արձագանքարան(ռեզոնատոր), որի շնորհիվ տղամարդկանց ձայնը ավելի խորքային է դառնում։


== Հասարակություն և մշակույթ ==
Ադամախնձորի ձևափոխության կոսմետիկ վիրահատական միջամտությունը  կոչվում է քոնդոլորինգոպլստիկա։ Վիրահատությունը արդյունավետ է, բարդացումների առաջացման հավանակությունը շատ փոքր է, եթե այդպիսիք այնուամենայնիվ առկա են, բուժումն ավելի հեշտ է լինում։ Այս վիրահատությունը հիմնականում օգտագործվում է սեռափոխությանը ուղղված մի շարք այլ գործընթացների հետ համատեղ։


== Ստուգաբանություն ==
Ադամախնձոր տերմինի առաջացման վերաբերյալ երկու հիմնական  տեսություն կա։ «Բրեյվերի դարծվածքների և առասպելների բառարան» և «Վեբսթերի բառարանը», նշում են հին  աստվածաշնչյան առասպելը, ըստ որի արգելված պտղի կտորը մնացել է Ադամի կոկորդում, որն ըստ Աբրահամական կրոնների, առաջին մարդն էր։ Այնուամենայնիվ, այս պատմությունը չի հիշատակվում ոչ Աստվածաշնչում, ոչ էլ հրեա-քրիստոնեական կամ Իսլամական այլ ձեռագրերում։ Իրականում աստվածաշնչյան պատմության մեջ չի նշվում Ադամի կերած մրգի տեսակը, բայց արևմտյան քրիստոնեական ավանդույթների համաձայն՝ այն պատկերվել է որպես խնձոր։
Լեզվաբան Ալեքսանդր Գոդեն պնդում է, որ լատիներեն ադամական խնձոր նշանակող (անգլ.՝  laryngeal prominence բառացի թարգմանությամբ կոկորդի դուրս ցցված մասը) արտահայտությունը, հավանաբար, ի սկզբանե եբրայերենից սխալ է թարգմանվել։ Լատիներենում «pomum Adami» բառակապակցությունը բառացի նշանակում է «Ադամի խնձոր» մինչդեռ երբրայերենի «tappuach» ha adam բառակապակցությունը նշանակում է տղամարդու խնձոր։ Այս խառնաշփոթի պատճառը այն է, որ երբայերենում «Ադամ» (եբրայերեն՝ אדם‎) բառը նշանակում է տղամարդ, իսկ խնձոր «tappuach» բառը նման է «tafuach» բառին, որը նշանակում է այտուցված։ Այսպիսով՝ բառակապակցությունը ճիշտ թարգմանելու դեպքում կստանանք «տղամարդու այտուց» արտահայտությունը։ Այս վարկածի կողմնակիցները պնդում են, որ ինչպես լատիներենում, այնպես էլ այլ ռոմանական լեզուներում հետագա տարբերակները առաջացել են սկզբնական թարգմանական սխալի հետևանքով։


== Լրացուցիչ պատկերներ ==

		
		


== Ծանոթագրություններ ==
Ռենտգենաբանություն

Ռենտգենաբանություն կամ ռենտգենոլոգիա, բժշկական և անասնաբուժական դիսցիպլին, որն ուսումնասիրում է ռենտգենյան ճառագայթների օգտագործումը մարդու և կենդանիների առողջ ու հիվանդ օրգանիզմները հետազոտելու նպատակով։ Ծագել է 19-20-րդ դարերում, ռենտգենյան ճառագայթների հայտնագործումից հետո։
Ռուսաստանում ռենտգենյան ճառագայթների օգտագործման առաջին փորձերը կատարել են Ա․ Պոպովը, Վ․ Տոնկովը, Ա․ Յանովսկին, Ի․ Թարխանովը։ Ռենտգենաբանությունը գիտականորեն ձևավորվել է Ս․ Գրիգորևի, Մ․ Նեմենովի, Ս․ Ռեյնբերգի (Ռուսաստան), Մ․ Օբրեի (Ֆրանսիա), Ա․ Օկեռլունդի (Շվեդիա), Գ․ Բերգի (Գերմանիա), Ջ․ Քեյզի (ԱՄՆ) և այլոց աշխատանքների շնորհիվ։
Ռենտգենաբանությունը նպաստեց մարդու մորֆոլոգիայի, ֆիզիոլոգիայի և ախտաբանության կարևոր խնդիրների մշակմանը, ինչպես նաև գործնական առողջապահության զարգացմանը։ Ռենտգենաբանական հետազոտությունը հիվանդությունների հայտնաբերման առաջատար մեթոդներից է։
20-րդ դարի երկրորդ կեսին ռենտգենաբանությունյան առաջընթացը պայմանավորված էր գիտատեխնիկական հեղափոխությամբ (ռենտգենյան պատկերի էլեկտրոնաօպտիկական ուժեղացուցիչների, ռենտգենահեռուստատեսության, արագացված ռենտգեննկարահանման և արյան անոթների կաթետերացման հարմարանքների, տեսամագնիսական գրանցման ի հայտ գալը և այլն)։ Ժամանակակից ռենտգենաբանության հիմնական խնդիրներն են՝ բժշկական ռենտգենատեխնիկայի և հիվանդների հետազոտման մեթոդների կատարելագործումը, հիվանդությունների ռենտգենախտորոշման, մասնավորապես ռենտգենյան «պատկերները» ճանաչելու տեսության զարգացումը, տարբեր օրգանների ռենտգենագրերը և ֆլյուորագրերը վերլուծելու ավտոմատ հարմարանքների ստեղծումը, պրակտիկայում էլեկտրա-ռենտգենագրության ներդրումը, ռենտգենյան հետազոտության ընթացքում հիվանդների և անձնակազմի պաշտպանության միջոցների կատարելագործումը և այլն։
Ռենտգենաբանությունը սերտորեն առնչվում է ռադիոլոգիայի հետ։ Մի շարք երկրներում ռենտգենաբանության փոխարեն կիրառում են «Ռադիոլոգիա» տերմինը։ Աշխարհում առաջին ռենտգենառադիոլոգիական ինստիտուտը հիմնվել է Պետրոգրադում, 1918 թվականին (ԽՍՀՄ-ում Առողջապահության մինիստրության Ռենտգենառադիոլոգիայի կենտրոնական ԳՀԻ)։ Հետագայում հիմնվել են բժշկական ռենտգենոլոգիայի և բժշկական ռադիոլոգիայի և ուռուցքաբանության ինստիտուտներ։ ԽՍՀՄ մի շարք խոշոր քաղաքներում 1934 թվականից ներդրվել է ռենտգենյան ծառայության միասնական համակարգ՝ ռենտգենյան կենտրոններ (հետագայում՝ ռենտգենյան կայաններ, ռենտգենաբանական բաժանմունքներ), որտեղ մշակվում են ռենտգենյան կաբինետների ցանցի ընդլայնման պլանները, կազմակերպվում ռենտգենաբանների գիտամեթոդական, տեխնիկական և կոնսուլտատիվ օգնություն։ Խորհրդային ռենտգենաբանները միավորվել են Ռենտգենաբանների և ռադիոլոգների համամիութենական գիտական ընկերությունում (հիմնված 1919 թվականին), որը 1969 թվականից մտել է Ռադիոլոգների միջազգային ընկերության մեջ։ Ռենտգենաբանության հարցերը լուսաբանվել են «Վեստնիկ ռենտգենոլոգիի ի ռադիոլոգիի» և արտասահմանյան մի շարք ամսագրերում։ ՀԽՍՀ-ում գիտական հիմնադիրը Բ․ Ֆանարջյանն է, որի նախաձեռնությամբ 1946 թվականին հիմնվել է ռենտգենաբանության և ուռուցքաբանության ԳՀԻ (1977 թվականից՝ Ռենտգենաբանության և ուռուցքաբանության ինստիտուտ Բ․ Ֆանարջյանի անվան)։
Վեստլա

Վեստլա (էստ․՝ Vestla), գյուղ Էստոնիայի Սաարեմաա նահանգի Կաառմա շրջանում։
2011 թվականի տվյալներով գյուղում բնակվում էր 8 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռուբեն Գրիգորյան (ինժեներ)

Անվան այլ կիրառումների համար տե՛ս՝ Ռուբեն Գրիգորյան (այլ կիրառումներ)Ռուբեն Արամայիսի Գրիգորյան (նոյեմբերի 11 (24), 1917, Կարս, Կարսի մարզ - նոյեմբերի 25, 1976(1976-11-25), Մոսկվա, ԽՍՀՄ), լեռնային ինժեներ, սոցիալիստական աշխատանքի հերոս (1966)։ Լենինյան (1959) և ստալինյան մրցանակների դափնեկիր (1951)։ ԽՍՀՄ միջին մեքենաշինության նախարարության մերձկասպյան լեռնամետալուրգիական կոմբինատի տնօրեն (1961—1970), Ա. Ի. Ալիխանովի անվան տեսական և փորձարարական ֆիզիկայի ինստիտուտի տնօրենի տեղակալ (1970—1976):


== Կենսագրություն ==
Ավարտել է Մոսկվայի լեռնային համալսարանը (1940)։ 1952-1961 թվականներին եղել է Տերնիի լեռնային ձեռնարկության տնօրեն, 1961-1970 թվականներին՝ Շևչենկո քաղաքի շին-վարչության պետ, մերձկասպյան լեռնա-մետալուրգիական կոմբինատի տնօրեն, 1970 թվականից՝ Մոսկվայի տեսական և փորձարարական ֆիզիկայի համալսարանի տնօրենի տեղակալ։ 1961-1970 թվականներին ընտրվել է ՂԽՍՀ ԿԿ Կենտկոմի անդամության թեկնածու, 1963-1971 թվականներին՝ ՂԽՍՀ Գերագույն սովետի դեպուտատ։ ԽՄԿԿ անդամ 1944 թվականից։ 


== Պարգևներ ==
Պարգևատրվել է Լենինի 2 շքանշանով։ Արժանացել է ԽՍՀՄ պետական (1951) և լենինյան (1959) մրցանակների։


== Ծանոթագրություններ ==
Տուլտիրմա (երշիկ)

Տուլտիրմա (բաշկիրերեն՝ Тултырма, тултырму - «լցոնել, լցնել»), կամ բույատ (բաշկիրերեն՝ бөйәт), բաշկիրական ազգային ուտեստ, որը եփած երշիկ է տնային կենդանիների (ավելի հաճախ ձիերի, ավելի հազվադեպ թռչունների) լյարդ-սիրտ-թոքից։ Կազիի (ձիու մսի չորացրած երշիկեղենի) հետ մեկտեղ, այն բաշկիրական ժողովրդական խոհանոցում երշիկի ամենահայտնի տեսակներից մեկն է. նմանատիպ երշիկեղեն հանդիպում է շատ այլ թյուրքական ժողովուրդների շրջանում։


== Պատրաստման եղանակ ==
Տուլտիրմայի պատրաստման բաղադրատոմսը Բաշկիրիայի տարբեր շրջաններում տարբեր է։ Ընդհանուր առմամբ, կենդանու (ձի, տավար կամ գառ) 30-ից 40 սմ երկարությամբ աղիներտ լցոնվում են մանր կտրտած կամ աղացած լյարդի, սրտի, թոքերի և ներքին ճարպի, ինչպես նաև մսի ֆարշով։ Ավելացվում են համեմունքներ (ըստ ցանկության՝ սխտոր, աղ, պղպեղ, օսլա), ապա աղիի ծայրերը կապվում են։ Բաշկիրիայի արևմտյան և հյուսիսային շրջաններում և Բելայա գետի երկայնքով (Աուրգազինսկի և Գաֆուրիսկի շրջաններ) ավելացնում են ներծծված հում կամ փոքր-ինչ խաշած հացահատիկներ (կորեկ, հնդկացորեն, գարի, ցորեն, բրինձ), իսկ լեռներում՝ հարավում և հարավ-արևելքում (Բելորեցկի, Խայբուլլինսկի, Բայմակի, Զիլաիրի, Աբզեզիլովի շրջաններ), մի փոքր ալյուր (երբեմն չէր ավելացվում ոչ ալյուր, ոչ էլ հացահատիկ)։ Ցանկության դեպքում աղացած մսի վրա ավելացվում էր մի փոքր կաթով, արգանակ կամ ջուր, նաև հետը հրաում էին մեկ կամ երկու հում ձու։ Լեռնային-անտառային տարածքներում երբեմն կենդանիների արյուն էին ավելացնում։
Ֆարշով լցոնված աղիները մինչև մեկ ժամ եփվում է համեմունքներով և արմտիքով համեմված ջրում, բայց աղիները չեն ծակվում, որպեսզի ներքին ճարպը չհոսի։ Տուլտիրման սովորաբար մատուցվում է տաք, բայց երբեմն սառը (թեթև մամլիչի տակ սառեցված և կտրված լայն շերտերով)։ Որպես խավարտ մատուցվում են շոգեխաշած բանջարեղեն, որի վրա ավելացվում է մանր կտրատած կանաչեղեն, կամ պահածոյացված և աղած բանջարեղեն կամ դրանցից պատրաստված աղցաններ։ Որպես համեմունք օգտագործվում են սեղանի մանանեխ, ծովաբողկ լոլիկով, մայոնեզ՝ կանաչեղենով, հեղուկ սառը չորթան կամ կատիկ (катык)։ Երբեմն տաք արգանակ է մատուցվում ամանների մեջ։
Տուլտիրման սեղանին մատուցվում է ուլյուշի (улюш) տեսքով, ավանդական տոների և ծիսակատարությունների ժամանակ (դրանցից մեկը սիրգատույն է)։ Տուլտիրմայի հումքի պաշարը հավաքվում է անասունների սպանդի ժամանակահատվածում և պահվում սառեցված վիճակում։ Տուլտիրման, ինչպես կազին, տարածված է ոչ միայն բաշկիրների, այլ նաև Ռուսաստանի (ալթայցիներ, մարիներ, մորդվաներ, թաթարներ) և նախկին ԽՍՀՄ (ղազախներ, ղրղզներ, ուզբեկներ) այլ ժողովուրդների շրջանում։


== Ծանոթագրություններ ==
Գայլի Դրունք

Գայլի Դրունք, լեռնանցք՝ Շարուր գավառի հյուսիսարևելյան մասում։
Գայլի Դրունք լեռնանցքը գտնվում է Դահնա և Վելի լեռնագագաթների միջև։ Այս լեռնանցքով անցնում է Արարատյան դաշտից Շարուր–Նախիջևան–Վասպուրական երթուղին, որը մեծ դեր ուներ Հին Հայաստանում։ Այս կիրճ–լեռնանցքը կոչվել է նաև Դուռն Դահնա։


== Ծանոթագրություններ ==
Անադոլուհիսար

Անատոլիական ամրոց (Անադոլուհիսար) (անգլ.՝ Anadoluhisarı, թուրքերեն՝ Anadolu Hisarı), օսմանյան պալատ, որը գտնվում է Ստամբուլում` Բոսֆորի աջ ափին։ Անադոլուհիսարը համարվում է Ստամբուլի ամենահին թուրքական ճարտարապետական կառույցը։ Պալատից հյուսիս գտնվում է Սուլթան Մեհմեդ Ֆաթիհի կամուրջը։ Անադոլուհիսարի դիմաց` Բոսֆորի հակադիր ափին է գտնվում օսմանյան Ռումելիհիսար ամրոցը։ Անադոլուհիսարը զբաղեցնում է ավելի քան 7,000 մ² տարածք։


== Պատմություն ==
Անադոլուհիսարը կառուցվել է Բոսֆորի ասիական ափին` Բայազիդ I սուլթանի հրամանով 1393 թվականին։ Բայազիդը այն կառուցել էր տվել հին հունական աստված Ուրանոսի տաճարի տեղում։ Կառուցվել է Կոստանդնուպոլսի գրավումը ապահովելու նպատակով։ Պալատը կառուցվել է Բոսֆորի ամենանեղ մասում, որտեղ նեղուցի լայնությունը կազմում է 660 մետր։ Ավելի ուշ, 1452 թվականին Անադոլուհիսարի դիմաց Բոսֆորի հակադիր ափին կառուցվել է Ռումելիհիսար ամրոցը, ինչից հետո նեղուցը սկսեց ամբողջովին վերահսկվել Օսմանյան կայսրության կողմից։
Անատոլիական ամրոցը կիրառվել է որպես դիտակետ։ Նրա բարձրությունը կազմում է 25 մետր։ Ավելի ուշ ամրոցը վերանորոգվել է Մեհմեդ II սուլթանի կողմից։ Կոստանդնուպոլսի անկումից հետո Անադոլուհիսարը ծառայել է որպես բանտ։
1991— 1993 թվականներին ամրոցը վերանորոգվել և վերականգնվել է։ Այն վեր է ածվել թանգարանի, սակայն լայն շրջանակների համար փակ է։ Պալատի ներսում կա մզկիթ։ Պատմական փաստաթղթերում ամրոցը շատ հաճախ անվանվում է «Güzelce Hisar»: Մեհմեդ II-ը վերանորոգման ժամանակ կառուցել է տվել 2 մետր լայնությամբ պատ պաալտի շուրջը, որը ուներ երեք դիտաշտարակ։ Այնպիսի կառույցներ, ինչպիսիք են ամբարները և բնակելի սենյակները ավելացվել են ավելի ուշ։


== Տես նաև ==
Կոստանդնուպոլսի անկում
Կոստանդնուպոլսի պարիսպներ
Ռումելիհիսար


== Ծանոթագրություններ ==


== Արտաքին հղումներ ==
Անադոլուհիսարը WikiMAPIA-ում
Մայրավանք (այլ կիրառումներ)

Մայրավանք եզրը կարող է վերաբերել.

Մայրավանք (վանքի տեսակ), արական վանքի տեսակ։
Մայրավանք (Սոլակ), վանք Հայաստանի Կոտայքի մարզի Սոլակ գյուղում։
Ժողովածու (4461)

Ժողովածու (4461), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4461 թվի տակ։ Ձեռագիրը գրվել է 18-րդ դարում, Աբել Մխթարյան, Գևորգ Հովհաննիսյան Վանեցի գրիչների կողմից։ Գրված է թղթի վրա, որը ունի 22 X 17 չափս։ Ձեռագիրը կազմված է 75 թերթից։ Գրված է միասյուն, նոտրգրով, շղագրով։ Կազմը` լաթապատ ստվարաթուղթ։ Հիշատակարաններ՝ 27ա, 53ա։


== Ծանոթագրություններ ==
Հիվանդասենյակ № 6 (այլ կիրառումներ)

Հիվանդասենյակ № 6, կարող է վերաբերել՝

Հիվանդասենյակ № 6, Անտոն Չեխովի պատմվածքը։
Հիվանդասենյակ № 6 (ֆիլմ, 1978), ռեժիսոր Լուչիան Պինտիլիեի հարավսլավական ֆիլմը` նկարահանված 1978 թվականին Անտոն Պավլովիչ Չեխովի «Հիվանդասենյակ № 6» պատմվածքի հիման վրա։
Հիվանդասենյակ համար վեց (ֆիլմ), Չեխովի խորհրդավոր, պարադոքսալ ու խռովիչ համարվող պատմվածքի էկրանավորումը` նկարահանված 2009 թվականին։
Լևոն Հարությունյան (դերասան)

Անվան այլ կիրառումների համար տե՛ս՝ Լևոն Հարությունյան (այլ կիրառումներ)Լևոն Հարությունյան (հունվարի 19, 1967(1967-01-19), Սասունիկ, Աշտարակի շրջան, Հայկական ԽՍՀ, ԽՍՀՄ), հայ դերասան և հաղորդավար։ Եղել է մի քանի հայկական հեռուստանախագծերի ժյուրիի անդամ, հեռուստատեսությամբ վարել է հաղորդումներ, նաև մեկ մանկական հաղորդաշար՝ «Յո-յո շոուն»։


== Կենսագրություն ==

Ծնվել է 1967 թվականի հունվարի 19-ին, Հայաստանի Աշտարակի շրջանի (այժմ Արագածոտնի մարզ) Սասունիկ գյուղում։ 1984 թվականին ավարտել է Սասունիկի միջնակարգ դպրոցը, որից հետո սովորել է Աշտարակի կիսահաղորդիչների ուսումնարանում և Երևանի լուսանկարիչների թիվ 24 ուսումնարանում։ Նիկոլայ Ծատուրյանի հրավերով 1990 թվականին սկսել է աշխատել «Մետրո» թատրոնում՝ որպես դերասան։


== Ֆիլմեր ==
«Ընտրություն» (2001 թ.)
«Չգրված օրենք» (2003 թ.)
«Մեր այբբենարանը» (2003 թ.)
«Իմ մեծ հայկական հարսանիքը (2004 թ.)
«Մեծ պատմություն փոքր քաղաքում» (2006 թ.)
«Մեր բակը 3» (2006 թ.)
«Վրիժառու» (2008 թ.)
Տաքսի «Էլի լավ ա» (2009 թ.)
«Ներիր ինձ» (2010 թ.)
«Ալաբալանիցա» (2011 թ.)
«Վեր ու վար» (2012 թ.)
«Կորած, մոլորվածը Հայաստանում» (2012 թ.)
«Քայլ ձիով» (2013 թ.)
«Սուպեր մամա» (2014 թ.)
«Ուրիշի փոխարեն» (2014 թ.)
«Շնորհակալություն, հայրիկ» (2014 թ.)
«Սիրո գործակից» (2015 թ.)
«Առաջին դեմք» (2016 թ.)
«Սուպեր մամա 2» (2017 թ.)


=== Հեռուստասերիալներ և սիթոմներ ===
«Ընտանյոք հանդերձ» 2015-2016 
«Նռան հատիկ» 2017-2019
«Հարս չկա» 2020-2021
«5G ընտանիք» 2021


== Ներկայացումներ ==
«Արալեզ»
«Տոպազ»
«Իմ մեղքը»
«Ջին-ջան»
«Ուիլլի, Թիթի, Ջիգ, և երեքն էլ մի աղջիկ»
«Save Milion»


== Մրցանակներ ==
Կոնստանտին Ստանիսլավսկու անվան մրցանակ (1992 թ.)
Լավագույն դերասան անվանակարգ («Ուիլլի, Թիթի, Ջիգ, և երեքն էլ մի աղջիկ» ներկայացման համար) (1993 թ.)


== Ընտանիք ==
Ծնողները եղել են Գյումրիից։


== Ծանոթագրություններ ==


== Արտաքին հղումներ ==
«Ես ուզում էի սիրել, երևի այդ պատճառով էլ նա եկավ». Լևոն Հարությունյան